Държавен вестник, бр. 40, 2020 г., стр. 69

БРОЙ  40	
Д Ъ Р Ж А В Е Н  В Е С Т Н И К 	
СТР.  69  
на електрическата енергия, които включват 
протоколи от измерванията, подмяната на 
средства за измерване, промяна на константи, 
както и за начислените количества електри­
ческа енергия при неправилно и/или неточно 
измерване на електрическата енергия.“
§ 51. В чл. 91 думите „преносното пред­
приятие и разпределителните предприятия“ 
се заменят с „независимия преносен оператор 
и операторите на електроразпределителни 
мрежи“.
§ 52. В чл. 92 ал. 2 се изменя така:
„(2) Независимият преносен оператор 
и операторите на електроразпределителни 
мрежи в съответствие със собствеността на 
мрежата определят технологичните разходи 
в съответната мрежа поотделно за всеки 
период на сетълмент като разлика между 
цялото количество електрическа енергия, 
постъпило в съответната мрежа в местата 
на измерване, и количеството електрическа 
енергия, консумирано в същата мрежа, и/
или доставеното количество от тази мрежа в 
други съседни мрежи съгласно утвърдените 
измерени стойности.“
§ 53. В чл. 94 се правят следните изме­
нения и допълнения:
1. Алинея 3 се изменя така:
„(3) За клиенти, за които се прилагат 
стандартизирани товарови профили, собстве­
ниците на измервателни системи извършват 
отчет на средствата за търговско измерване 
съобразно графика за отчитане на съответ­
ния собственик на измервателна система. 
Отчетените по график количества активна 
електрическа енергия се разпределят по 
приложимия стандартизиран товаров профил 
за всеки период на сетълмент за периода 
от 1-во до последно число на календарния 
месец, в рамките на който е извършен от­
четът, и се приемат за утвърдени измерени 
стойности по чл. 89, ал. 9. За първия месец 
след извършване на смяната на доставчик 
количеството електрическа енергия, което 
собствениците на измервателни системи 
разпределят за всеки период на сетълмент 
по приложимия стандартизиран товаров 
профил, може да се определи на база отчета 
по график за отчитане.“
2. В ал. 5 думите „разпределителното 
предприятие“ се заменят със „съответния 
оператор на електроразпределителна мрежа“, 
а думата „разпределителната“ се заменя със 
„съответната електроразпределителна“.
3. Алинея 6 се изменя така:
„(6) Независимият преносен оператор 
предоставя на съответния краен снабдител 
в сроковете по чл. 89, ал. 2 сумираните по 
региони за всеки период на сетълмент стой­
ности за измерените товарови профили на 
електрическата енергия, формирани от всеки 
търговски електромер, които участват във 
формирането на общото количество елек­
трическа енергия, което съответният краен 
снабдител купува от обществения доставчик.“
§ 54. Член 99 се изменя така:
„Чл. 99. (1) Процедурата по този раздел 
се прилага при:
1. смяната на крайния снабдител с достав­
чик на пазара по свободно договорени цени 
или с доставчик от последна инстанция, която 
се администрира от съответния оператор на 
електроразпределителна мрежа;
2. смяната на един доставчик с друг дос­
тавчик на пазара по свободно договорени 
цени, която се администрира от независимия 
преносен оператор или съответния оператор 
на електроразпределителна мрежа;
3. смяната на доставчик на пазара по 
свободно договорени цени с доставчик от 
последна инстанция, която се администри­
ра от независимия преносен оператор или 
съответния оператор на електроразпредели­
телна мрежа;
4. смяната на доставчик от последна ин­
станция с доставчик на пазара по свободно 
договорени цени или с краен снабдител, която 
се администрира от независимия преносен 
оператор или съответния оператор на елек­
троразпределителна мрежа;
5. смяната на един координатор на ба­
лансираща група с друг координатор на 
балансираща група, която се администрира 
съгласно ал. 2;
6. смяната на доставчик на пазара по 
свободно договорени цени с краен снабди­
тел, която се администрира от съответния 
оператор на електроразпределителна мрежа;
7. прехвърляне на отговорността за балан­
сиране от един координатор на друг, която 
се администрира съгласно ал. 2.
(2) Процесът на смяна на координатор 
на балансираща група за крайни клиенти и 
производители, присъединени към електро-
преносната мрежа, се администрира от не­
зависимия преносен оператор, а процесът на 
смяна на доставчик на електрическа енергия 
и координатор на балансираща група за край­
ни клиенти и производители, присъединени 
към електроразпределителната мрежа – от 
съответния оператор на електроразпреде­
лителна мрежа. Процесът по прехвърляне 
на отговорността за балансиране от един 
координатор на друг се администрира от 
независимия преносен оператор.
(3) Смяната на доставчик на електрическа 
енергия и/или координатор на балансираща 
група, с изключение на случаите по чл. 99, 
ал. 1, т. 3, се инициира от крайния клиент, 
съответно от производителя, чрез избрания от 
него доставчик/координатор на балансираща 
група, като доставчикът/координаторът на